
REGULAMENT 
DE UTILIZARE A PARCĂRII PUBLICE (P1)
A AEROPORTULUI INTERNAȚIONAL 
BUCUREȘTI BĂNEASA-AUREL VLAICU
Art.  1.	  Respectarea prezentului regulament este obligatorie pentru toți utilizatorii parcării publice a Aeroportului Internațional București Băneasa - Aurel Vlaicu aflate în proprietatea Companiei Naționale Aeroporturi București S.A. (CNAB), accesul fiind condiționat de respectarea prezentului regulament.
Art. 2.   Accesul în parcarea publică aflată în proprietatea Companiei Naționale Aeroporturi București S.A. (CNAB) după emiterea tichetului de acces reprezintă acordul tacit al conducătorului auto privind aplicarea dispoziţiilor prezentului Regulament
Art. 3. 	  În incinta parcării AIBB-AV se aplică legislația română care reglementează circulația autovehiculelor pe drumurile publice. 
Art. 4.   În incinta parcării AIBB-AV sunt strict interzise următoarele: 

      (1)  Desfășurarea activităților de transport neautorizat de persoane;
      (2)  Accesul autovehiculelor cu remorcă; 
      (3)  Accesul autovehiculelor TAXI (conform legii 38 / 2003 cu modificările si completările  ulterioare);
      (4)  Utilizarea claxoanelor; 
      (5)  Parcarea în afara zonelor marcate; 
      (6)  Oprirea / staționarea voluntară a autovehiculelor pe fluxuri.
      (7)  Repararea autovehiculelor; 
      (8)  Staționarea voluntară a autovehiculelor cu motorul aflat în funcțiune;
      (9) Circulația auto pe contrasens; 
      (10) Descărcarea de deșeuri de orice tip; 
      (11) Poluarea cu substanțe inflamabile, periculoase ori de natură organică; 
      (12) Distrugerea vegetației; 
      (13) Ocuparea abuzivă a locurilor rezervate autovehiculelor persoanelor cu mobilitate redusă, a celor rezervate transporului alternativ de persoane, a celor marcate “AIBB-AV”,
      (14) Utilizarea unei parcări pentru o perioadă mai mare de 30 de zile.
Art. 5.  Este strict interzis accesul în parcări al oricăror autovehicule cu inscripții și / sau dotări taxi ori destinate transportului de persoane în regim taxi ori privat. Excepție fac autovehiculele taxi care dețin autorizații emise de alte autorități decât cele ale Municipiului București și ale județului Ilfov, care sosesc la aeroport în baza unei comenzi prin dispecerat sau a unui contract și care au ca destinație localități situate în afara municipiului București și a județului Ilfov. 
Art. 6.  CNAB va proceda la blocarea / tractarea autovehiculelor aflate în situația neconformării la prevederile de la: art. 4 - pct. 1, 2, 3, 4, 6, 7, 8, 14,  15,  și art. 5. Eliberarea acestora urmează a se face numai după achitarea contravalorii timpului de utilizare a parcării și a tarifelor de blocare - deblocare / tractare / depozitare, aprobate de Consiliul de Administrație al CNAB.
Art. 7.  Conducătorii auto au obligaţia respectării distanţei minime de 5 m între autovehicule pentru a preveni eventualele accidente şi blocaje. Viteza maximă de deplasare în interiorul parcării este de 5 km/h.
Art. 8. Este strict interzisă derularea de către persoane fizice ori juridice a oricăror activități comerciale, publicitare ori promoționale fără autorizarea expresă și prealabilă a CNAB SA.
Art. 9. În funcţie de gradul de ocupare a locurilor de parcare sau de alte situaţii excepţionale, accesul în incinta parcărilor poate fi restricţionat temporar.
Art. 10. (1) Accesul auto în parcări se realizează prin solicitarea și obținerea unui singur tichet de acces / autovehicul sau prin utilizarea cardului bancar. În situația accesului pe baza cardului bancar este obligatorie utilizarea aceluiași card la ieșirea din parcări.
(2) Solicitarea și obținerea a 2 sau mai multe tichete de acces pentru același autovehicul este interzisă și se va sancționa cu emiterea pe numele conducătorului auto a unei facturi în cuantum de 500 lei, cu termen de plată de 30 de zile.
Art.  11.  Părăsirea parcării se realizează în urma achitării tarifului de parcare, utilizând tichetul de acces sau, după caz, cardul bancar care a fost utilizat la intrare.
Art. 12. (1) Introducerea autovehiculelor în parcări fără tichet sau fără utilizarea cardului bancar este interzisă. În cazul oricăror probleme legate de eliberarea sau ridicarea tichetului, conducătorul auto este obligat să solicite asistență prin interfon sau la numerele de telefon 021.201.33.87 / 0724.062.114 și să urmeze indicațiile primite de la personalul parcării. În caz contrar, autoturismul va putea fi scos din parcare numai după achitarea tarifelor aplicate pentru pierderea / neprezentarea / deteriorarea tichetului
Art.  13. (1) Pe întreaga durată a utilizării parcării, conducătorul auto are obligația de a păstra asupra sa tichetul de parcare eliberat la intrare fără a-l deteriora și de a-l utiliza pentru achitarea contravalorii serviciilor de parcare înainte de reîntoarcerea la autovehicul. 
 (2) Se recomandă introducerea în automat a sumei exacte de plată ori a unei sume care să nu o depășească cu mult. În situația în care automatul nu dispune de bancnote, restul va fi acordat la punctele de plată operate de casieri, numai în condițiile prezentării în cel mai scurt timp a bonului nefiscal pentru rest, eliberat de automat.
[bookmark: _GoBack]Art. 14. Unitatea minimă de calcul a timpului de utilizare a parcării P1 este 1 oră, orice fracțiune începută urmând a fi achitată ca unitate întreagă. După 48 de ore de staționare se va aplica tariful “termen lung”
Art. 15.  Unitatea minimă de calcul a timpului de utilizare a parcării cu tariful  “termen lung” este de o zi (24 de ore din momentul intrării tarifului “termen lung”), orice fracțiune începută urmând a fi achitată ca unitate întreagă.
Art. 16. Odată achitată, o unitate este utilizabilă integral. La sfârșitul primei unități achitate sunt acordate 15 minute suplimentare, necesare îmbarcării în autovehicul și deplasării la una din barierele de ieșire.
Art. 17. Limita de timp până la care tichetul poate fi utilizat la barierele de ieșire este înscrisă pe bonul eliberat la plata acestuia. Depășirea limitei necesită o nouă plată. 
Art. 18. (1) Părăsirea parcării în situația neprezentării la plată a tichetului eliberat la intrare, în situația prezentării unui tichet invalid sau deteriorat, ori în situația pierderii tichetului după plată, se poate face în condițiile emiterii unui duplicat de tichet de parcare care se tarifează cu suma de 100 de lei (TVA inclus). În urma identificării autovehiculului se va calcula durata utilizării parcării și se va emite un duplicat de tichet de parcare. Achitarea contravalorii duplicatului nu exclude plata tarifului de parcare. Contravaloarea duplicatului nu se restituie.
(2)  În cazul în care autovehiculul nu poate fi identificat de sistemul de citire automată a plăcuțelor de înmatriculare, se poate emite un tichet unic de ieșire din parcare care se tarifează cu suma de 500 lei (TVA inclus).
(3) Orice încercare de accesare sau părăsire a parcării în alt mod decât cel specificat în prezentul regulament se va sancționa în conformitate cu prevederile acestuia și dacă situația o impune, vor fi demarate procedurile juridice impotriva persoanelor responsabile.
Art. 19. Tarifele aplicabile sunt stabilite prin Hotărâri ale Consiliului de Administrație al CNAB și sunt afișate pe fluxurile de acces și la punctele de plată. Termenii și condițiile de achitare a acestora nu pot fi supuse negocierii.
Art. 20. (1) CNAB este exonerată de orice răspundere pentru:
a) daunele provocate de nerespectarea semnificației indicatoarelor, a semafoarelor și a marcajelor rutiere ori de nerespectarea indicațiilor agenților de ordine și ale personalului abilitat al CNAB;
b) daunele provocate de mișcările barierelor în situația nepăstrării distanței minime dintre autovehicule ori a nerespectării procedurii de intrare / ieșire;
c) accidente rutiere, deteriorări sau avarii ale autovehiculelor
d) prelungirea timpului de utilizare a parcărilor datorată decalării orelor de decolare / aterizare a aeronavelor;
e) prelungirea timpului de așteptare la plată sau la bariere în perioadele cu vârf de trafic ori cauzat de factori neimputabili CNAB;
f) orice consecință imediată sau ulterioară, directă sau indirectă, a nerespectării prevederilor prezentului regulament sau a refuzului achitării tarifelor de parcare, ori a sumelor reprezentând reparații ale unor repere deteriorate / distruse / descompletate.
g) utilizarea necorespunzatoare a cardurilor bancare la terminalele parcarii cat si eventualele incidente privind platile cu aceste mijloace de plata
h) furturi
i) incendii
j) orice fel de daune cauzate de terțe persoane 
Art. 21. Înregistrările camerelor TVCI instalate în parcări nu sunt disponibile publicului.
Art. 22. Paza autovehiculelor nu este asigurată, în tariful de parcare nefiind incluse cheltuieli în acest sens.
Art. 23. În situația în care un utilizator al parcărilor provoacă o daună materială CNAB (deteriorare de echipamente, distrugere, descompletare, poluare, descărcare de deșeuri etc.), contravaloarea materialelor, a echipamentelor și a manoperei necesare restabilirii situației inițiale va fi recuperată prin proceduri legale de la acesta pe baza unui deviz de lucrări.
Art. 24. Locurile de parcare rezervate persoanelor cu handicap vor putea fi utilizate doar de către autovechiculele ce au afişat cardul-legitimaţie eliberat de autorităţile competente, ce conţine semnul internaţional reprezentativ . Persoanele cu dizabilități deţinătoare ale cardului-legitimaţie au dreptul de a parca gratuit pe locurile special amenajate. În acest sens, deținătorul se va prezenta la punctul de încasare cu operator în vederea anulării tichetului de acces, implicit a tarifului pentru parcare. Folosirea cardurilor-legitimaţii false în scopul obţinerii avantajelor mai sus menţionate se va reclama organelor de poliţie, iar conducătorul auto va fi obligat să achite integral tariful de parcare.
 Art. 25. În conformitate cu prevederile legale, clienții au obligația de a păstra bonurile fiscale emise la plata parcării cel puțin până la părăsirea zonei aeroportului.
Art. 26. Compania Națională Aeroporturi București își rezervă dreptul de a interzice accesul în incinta parcărilor a autovehiculelor ai căror conducători auto se află în oricare din situațiile:
· au părăsit parcarea fără achitarea tarifului de parcare datorat
· au cauzat prejudicii Companiei Naționale Aeroporturi București
· au încălcat prevederile prezentului regulament
Art. 27. Eventualele reclamații referitoare la serviciile de parcare vor fi transmise Conducerii CNAB în termen de cel mult 48 de ore de la constatarea situației reclamate, folosind una din următoarele modalități:
· Completarea formularelor tipizate și introducerea acestora în cutiile de opinii aflate în incinta holurilor publice ale terminalelor de pasageri;
· Prin e-mail, pe adresa contact@cnab.ro;
· Prin poștă, pe adresa C.N. Aeroporturi București S.A., calea Bucureștilor nr. 224 E, 075150-Otopeni, jud. Ilfov.

